title: 2004/618/EK: A Tanács határozata (2004. augusztus 11.) az 1994-es GATT-hoz mellékelt EK CXL. listában megadott, rizsre vonatkozó engedmények módosítása tekintetében az 1994-es GATT XXVIII. cikke szerint az Európai Közösség és Pakisztán között levélváltás formájában létrejött megállapodás megkötéséről

text:
               28.8.2004

               HU

               Az Európai Unió Hivatalos Lapja

               L 279/23

         A TANÁCS HATÁROZATA
   (2004. augusztus 11.)
   az 1994-es GATT-hoz mellékelt EK CXL. listában megadott, rizsre vonatkozó engedmények módosítása tekintetében az 1994-es GATT XXVIII. cikke szerint az Európai Közösség és Pakisztán között levélváltás formájában létrejött megállapodás megkötéséről
   (2004/618/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 133. cikkére, a 300. cikk (2) bekezdése első albekezdésének első mondatával összefüggésben,
   tekintettel a Bizottság javaslatára,
   mivel:

               (1)

               2003. június 26-án a Tanács felhatalmazta a Bizottságot, hogy kezdeményezzen tárgyalásokat az 1994-es GATT XXVIII. cikke szerint egyes, rizsre vonatkozó engedmények módosítása tekintetében. Ezzel összefüggésben, a Közösség 2003. július 2-án értesítette a WTO-t arról a szándékáról, hogy módosítani kíván bizonyos engedményeket az EK CXL. listájában.

               (2)

               A Bizottság a Szerződés 133. cikke szerinti bizottsággal konzultálva és a Tanács által kiadott tárgyalási irányelvek keretén belül folytatott tárgyalásokat.

               (3)

               A Bizottság tárgyalt az Amerikai Egyesült Államokkal, melynek elsődleges szállítói érdeke fűződik az 1006 20 HS-kód (hántolt rizs) alá tartozó és jelentős szállítói érdeke az 1006 30 HS-kód (őrölt rizs) alá tartozó termékekhez, Thaifölddel, melynek elsődleges szállítói érdeke fűződik az 1006 30 HS-kód (őrölt rizs) alá tartozó és jelentős szállítói érdeke az 1006 20 HS-kód (hántolt rizs) alá tartozó termékekhez, valamint Indiával és Pakisztánnal, melyek mindegyikének jelentős szállítói érdeke fűződik az 1006 20 HS-kód (hántolt rizs) alá tartozó termékhez.

               (4)

               Annak biztosítása érdekében, hogy a megállapodást 2004. szeptember 1-jétől teljes egészében alkalmazni lehessen, valamint a rizs piacának közös szervezéséről szóló, 2003. szeptember 29-i 1785/2003/EK tanácsi rendelet (1) módosításáig, a Bizottságot fel kell hatalmazni arra, hogy átmeneti eltéréseket fogadjon el e rendelet tekintetében. A Bizottságnak sikerült megállapodást kötnie Indiával. Az Európai Közösség és Pakisztán között levélváltás formájában létrejött megállapodást ezért jóvá kell hagyni.

               (5)

               Az e határozat végrehajtásához szükséges intézkedéseket a Bizottságra ruházott végrehajtási hatáskörök gyakorlására vonatkozó eljárások megállapításáról szóló, 1999. június 28-i 1999/468/EK tanácsi határozattal (2) összhangban kell elfogadni.

               (6)

               A Bizottságnak sikerült megállapodást kötnie Indiával. Az Európai Közösség és Pakisztán között levélváltás formájában létrejött megállapodást ezért jóvá kell hagyni,

         A KÖVETKEZŐKÉPPEN HATÁROZOTT:
   1. cikk
   Az 1994-es GATT-hoz mellékelt EK CXL. listában megadott, rizsre vonatkozó engedmények módosítása tekintetében az 1994-es GATT XXVIII. cikke szerint az Európai Közösség és Pakisztán között levélváltás formájában létrejött megállapodás a Közösség részéről jóváhagyásra kerül.
   A megállapodás szövege e határozat mellékletét képezi.
   2. cikk
   Annak érdekében, hogy e megállapodást 2004. szeptember 1-jétől teljes egészében alkalmazni lehessen, a Bizottság az e határozat 3. cikke (2) bekezdésében említett eljárással összhangban, az ehhez szükséges mértékben eltérhet az 1785/2003/EK rendelettől, amíg ezt a rendeletet módosítják, de legfeljebb 2005. június 30-ig.
   3. cikk
   (1)   A Bizottságot a gabonafélék piacának közös szervezéséről szóló, 2003. szeptember 29-i 1784/2003/EK tanácsi rendelet (3) 25. cikkével létrehozott Gabonapiaci Irányítóbizottság segíti.
   (2)   Erre a bekezdésre történő hivatkozáskor az 1999/468/EK határozat 4. és 7. cikkét kell alkalmazni.
   Az 1999/468/EK határozat 4. cikke (3) bekezdésében előírt időtartam egy hónap.
   (3)   A bizottság elfogadja saját eljárási szabályzatát.
   4. cikk
   A Tanács elnöke felhatalmazást kap arra, hogy kijelölje a megállapodásnak a Közösség nevében történő aláírására jogosult személyt vagy személyeket (4).

      Kelt Brüsszelben, 2004. augusztus 11-én.

            a Tanács részéről

            az elnök

         B. BOT

      (1)  HL L 270., 2003.10.21., 96. o.

      (2)  HL L 184., 1999.7.17., 23. o.

      (3)  HL L 270., 2003.10.21., 78. o.

      (4)  A megállapodás hatálybalépésének időpontja az Európai Unió Hivatalos Lapjában kihirdetésre kerül.
   MEGÁLLAPODÁS, AMELY LEVÉLVÁLTÁS FORMÁJÁBAN JÖTT LÉTRE
   az EK-nak az 1994-ES GATT-hoz mellékelt CXL. listájában megadott, rizsre vonatkozó engedmények módosítása tekintetében az 1994-ES GATT XXVIII. cikke szerint az Európai Közösség és Pakisztán között
   Uram!
   Az EK-nak az 1994-es Általános Vám- és Kereskedelmi Egyezményhez (GATT) mellékelt CXL. listájában megadott, rizsre vonatkozó engedmények módosítása tekintetében az 1994-es GATT XXVIII. cikke értelmében az Európai Közösség (EK) és Pakisztán között lefolytatott tárgyalásokat követően az EK egyetért az alábbiakban felvázolt döntésekkel.
   Végleges behozatali rendtartás
   A vámtarifa mértéke a hántolt rizs (1006 20 KN-kód) esetében 65 EUR/tonna.
   A Kernel (Basmati), Basmati 370, Pusa Basmati és Super Basmati fajtákba tartozó hántolt rizs (1006 20 17 és 1006 20 98 KN-kód) behozatali rendtartása tekintetében az EK specifikus kötött vámtarifája nulla. Ebből a célból:

               —

               DNS-vizsgálaton alapuló közösségi ellenőrzési rendszert kell létrehozni a határon; Pakisztán aktívan együttműködik az EK-val ennek az ellenőrzési rendszernek a felállításában, az EK pedig megfelelő technikai segítséget nyújt ez ügyben,

               —

               a felek megállapítják, hogy a fent említett fajtákba tartozó Basmati rizst meghatározott földrajzi körzetekben termesztik, és hogy Pakisztán földrajzi árujelzőként fogja védeni a Basmati rizst. Az EK üdvözölne egy kérelmet a Basmati rizs földrajzi árujelzőként történő védelmére a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 1992. július 14-i 2081/92/EGK tanácsi rendelet (1) értelmében. Az EK bármely ilyen kérelmet a lehető leggyorsabban dolgozza fel. Az EK minden szükséges technikai segítséget biztosít ez ügyben.

         Átmeneti intézkedés
   2004. szeptember 1-jétől a fent említett közösségi ellenőrzési rendszer hatálybalépésének időpontjáig az EK átmeneti rendtartást vezet be a fent említett fajtákba tartozó hántolt rizsre (1006 20 17 és 1006 20 98 KN-kód) vonatkozóan az alábbi tényezőkre alapozva.
   Az EK autonóm módon alkalmazott vámtarifája nulla. Piaci zavar fellépése esetén azonban az EK konzultálni fog Pakisztán illetékes hatóságaival a megfelelő megoldás megtalálása érdekében. Ha nem születik megállapodás, akkor az EK fenntartja magának a jogot, hogy visszatérjen a hántolt rizsre (1006 20 KN-kód) vonatkozó 65 €/tonnás kötött vámtarifához.
   Általános
   E megállapodás céljából:

               —

               az EK külön vámtarifa-táblázatot készít az Indiával, illetve Pakisztánnal kötött megállapodásban feltüntetett fajtákba tartozó Basmati rizsre vonatkozóan,

               —

               az illetékes pakisztáni hatóságok továbbra is a behozatali engedély kiállítása előtt állítják ki az eredetiségigazolást, ami azt jelenti, hogy fennmarad az eredetiségigazolás adminisztrálásának a jelenlegi rendszere.

         Az EK elismeri, hogy Pakisztánnak tárgyaláskezdeményezési joga van a jelen levélben meghatározott engedmények tekintetében.
   A megállapodást a felek a saját eljárásaik szerint hagyják jóvá.
   E megállapodás rendelkezéseit 2004. szeptember 1-jétől kell alkalmazni.
   Lekötelezne, ha megerősítené azt, hogy Kormánya egyetért-e a fentiekkel.
   Kérem, Uram, fogadja megkülönböztetett nagyrabecsülésem kifejezését.

      Hecho en Bruselas, el
      V Bruselu dne
      Udfærdiget i Bruxelles, den
      Geschehen zu Brüssel am
      Brüssel,
      Έγινε στις Βρυξέλλες, στις
      Done at Brussels,
      Fait à Bruxelles, le
      Fatto a Bruxelles, addì
      Briselÿ,
      Priimta Briuselyje,
      Kelt Brüsszelben,
      Magÿmula fi Brussel,
      Gedaan te Brussel,
      Sporzÿdzono w Brukseli, dnia
      Feito em Bruxelas,
      V Bruseli
      V Bruslju,
      Tehty Brysselissä
      Utfärdat i Bryssel den

      Por la Comunidad Europea
      Za Evropské společenstvί
      For Det Europæiske Fællesskab
      Für die Europäische Gemeinschaft
      Euroopa Ühenduse nimel
      Για την Ευρωπαϊκή Κοινότητα
      For the European Community
      Pour la Communauté européenne
      Per la Comunità europea
      Eiropas Kopienas vārdā
      Europos bendrijos vardu
      az Európai Közösség részéről
      Għall-Komunità Ewropea
      Voor de Europese Gemeenschap
      W imieniu Wspólnoty Europejskiej
      Pela Comunidade Europeia
      Za Európske spoločenstvo
      za Evropsko skupnost
      Euroopan yhteisön puolesta
      På Europeiska gemenskapens vägnar

   Uram!
   Megtiszteltetés számomra, hogy visszaigazolhatom mai levelének kézhezvételét, amely a következőképpen szól:
   „Az EK-nak az 1994-es Általános Vám- és Kereskedelmi Egyezményhez (GATT) mellékelt CXL. listájában megadott, rizsre vonatkozó engedmények módosítása tekintetében az 1994-es GATT XXVIII. cikke értelmében az Európai Közösség (EK) és Pakisztán között lefolytatott tárgyalásokat követően az EK egyetért az alábbiakban felvázolt döntésekkel.
   Végleges behozatali rendtartás
   A vámtarifa mértéke a hántolt rizs (1006 20 KN-kód) esetében 65 EUR/tonna.
   A Kernel (Basmati), Basmati 370, Pusa Basmati és Super Basmati fajtákba tartozó hántolt rizs (1006 20 17 és 1006 20 98 KN-kód) behozatali rendtartása tekintetében az EK specifikus kötött vámtarifája nulla. Ebből a célból:

               —

               DNS-vizsgálaton alapuló közösségi ellenőrzési rendszert kell létrehozni a határon; Pakisztán aktívan együttműködik az EK-val ennek az ellenőrzési rendszernek a felállításában, az EK pedig megfelelő technikai segítséget nyújt ez ügyben,

               —

               a felek megállapítják, hogy a fent említett fajtákba tartozó Basmati rizst meghatározott földrajzi körzetekben termesztik, és hogy Pakisztán földrajzi árujelzőként fogja védeni a Basmati rizst. Az EK üdvözölne egy kérelmet a Basmati rizs földrajzi árujelzőként történő védelmére a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 1992. július 14-i 2081/92/EGK tanácsi rendelet (2) értelmében. Az EK bármely ilyen kérelmet a lehető leggyorsabban dolgozza fel. Az EK minden szükséges technikai segítséget biztosít ez ügyben.

         Átmeneti intézkedés
   2004. szeptember 1-jétől a fent említett közösségi ellenőrzési rendszer hatálybalépésének időpontjáig az EK átmeneti rendtartást vezet be a fent említett fajtákba tartozó hántolt rizsre (1006 20 17 és 1006 20 98 KN-kód) vonatkozóan az alábbi tényezőkre alapozva.
   Az EK autonóm módon alkalmazott vámtarifája nulla. Piaci zavar fellépése esetén azonban az EK konzultálni fog Pakisztán illetékes hatóságaival a megfelelő megoldás megtalálása érdekében. Ha nem születik megállapodás, akkor az EK fenntartja magának a jogot, hogy visszatérjen a hántolt rizsre (1006 20 KN-kód) vonatkozó 65 EUR/tonnás kötött vámtarifához.
   Általános
   E megállapodás céljából:

               —

               az EK külön vámtarifa-táblázatot készít az Indiával, illetve Pakisztánnal kötött megállapodásban feltüntetett fajtákba tartozó Basmati rizsre vonatkozóan,

               —

               az illetékes pakisztáni hatóságok továbbra is a behozatali engedély kiállítása előtt állítják ki az eredetiségigazolást, ami azt jelenti, hogy fennmarad az eredetiségigazolás adminisztrálásának a jelenlegi rendszere.

         Az EK elismeri, hogy Pakisztánnak tárgyaláskezdeményezési joga van a jelen levélben meghatározott engedmények tekintetében.
   A megállapodást a felek a saját eljárásaik szerint hagyják jóvá.
   E megállapodás rendelkezéseit 2004. szeptember 1-jétől kell alkalmazni.
   Lekötelezne, ha megerősítené azt, hogy Kormánya egyetért-e a fentiekkel.”
   Pakisztánnak megtiszteltetést jelent, hogy megerősítheti e levél tartalmával való egyetértését.
   Kérem, Uram, fogadja megkülönböztetett nagyrabecsülésem kifejezését.

      Done at Brussels,
      Hecho en Bruselas, el
      V Bruselu dne
      Udfærdiget i Bruxelles, den
      Geschehen zu Brüssel am
      Brüssel,
      Έγινε στις Βρυξέλλες, στις
      Fait à Bruxelles, le
      Fatto a Bruxelles, addì
      Briselÿ,
      Priimta Briuselyje,
      Kelt Brüsszelben,
      Magÿmula fi Brussel,
      Gedaan te Brussel,
      Sporzÿdzono w Brukseli, dnia
      Feito em Bruxelas,
      V Bruseli
      V Bruslju,
      Tehty Brysselissä
      Utfärdat i Bryssel den

      On behalf of Pakistan
      En nombre de Pakistán
      Za Pákistán
      På Pakistans vegne
      Im Namen Pakistans
      Pakistani nimel
      Εξ ονόματος του Πακιστάν
      Au nom du Pakistan
      Per il Pakistan
      Pakistānas vārdā
      Pakistano vardu
      Pakisztán nevében
      Għan-nom tal-Pakistan
      Namens Pakistan
      W imieniu Pakistanu
      Pelo Paquistão
      V mene Pakistanu
      V imenu Pakistana
      Pakistanin puolesta
      På Pakistans vägnar

      (1)  HL L 208., 1992.7.24., 1. o. A legutóbb a 806/2003/EK rendelettel (HL L 122., 2003.5.16., 1. o.) módosított rendelet.

      (2)  HL L 208., 1992.7.24, 1. o. A legutóbb a 806/2003/EK rendelettel (HL L 122., 2003.5.16., 1. o.) módosított rendelet.


title: A Tanács (EU) 2016/123 határozata (2015. október 26.) az egyrészről az Európai Unió és tagállamai, másrészről a Kazah Köztársaság közötti megerősített partnerségi és együttműködési megállapodásnak az Európai Unió nevében történő aláírásáról és az ideiglenes alkalmazásáról

text:
               4.2.2016

               HU

               Az Európai Unió Hivatalos Lapja

               L 29/1

         A TANÁCS (EU) 2016/123 HATÁROZATA
   (2015. október 26.)
   az egyrészről az Európai Unió és tagállamai, másrészről a Kazah Köztársaság közötti megerősített partnerségi és együttműködési megállapodásnak az Európai Unió nevében történő aláírásáról és az ideiglenes alkalmazásáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 37. cikkére és 31. cikkének (1) bekezdésére,
   tekintettel az Európai Unió működéséről szóló szerződésre és különösen annak 91. cikkére, 100. cikkének (2) bekezdésére, valamint 207. és 209. cikkére, összefüggésben a 218. cikkének (5) bekezdésével és a 218. cikkének (8) bekezdésének második albekezdésével,
   tekintettel az Unió külügyi és biztonságpolitikai főképviselőjének és az Európai Bizottságnak az együttes javaslatára,
   mivel:

               (1)

               A Tanács 2011. április 13-án felhatalmazta a Bizottságot, hogy tárgyalásokat kezdjen a Kazah Köztársasággal egy megerősített partnerségi és együttműködési megállapodás (a továbbiakban: megállapodás) megkötése céljából.

               (2)

               A megállapodásra irányuló tárgyalások sikeresen lezárultak, és a Felek 2015. január 20-án parafálták a megállapodást.

               (3)

               A megállapodás 281. cikke a megállapodás egészének vagy részének ideiglenes alkalmazásáról rendelkezik annak hatálybalépéséig.

               (4)

               A megállapodást ezért az Unió nevében alá kell írni, és a megkötéséhez szükséges eljárások befejezéséig ideiglenesen alkalmazni kell.

               (5)

               A megállapodásnak az Unió nevében történő aláírása és a megállapodás egyes részeinek az Unió és a Kazah Köztársaság közötti ideiglenes alkalmazása nem érinti az Unió és tagállamai közötti, a Szerződéseknek megfelelő hatáskörmegosztást,

         ELFOGADTA EZT A HATÁROZATOT:
   1. cikk
   (1)   Az egyrészről az Európai Unió és tagállamai, másrészről a Kazah Köztársaság közötti megerősített partnerségi és együttműködési megállapodásnak az Unió nevében történő aláírására a Tanács felhatalmazást ad, figyelemmel az említett megállapodás megkötésére.
   (2)   A megállapodás szövegét csatolták e határozathoz.
   2. cikk
   A Tanács elnöke felhatalmazást kap arra, hogy kijelölje a megállapodásnak az Unió nevében történő aláírására jogosult személy(eke)t.
   3. cikk
   (1)   A megállapodás 281. cikkének megfelelően és feltéve, hogy az említett cikkben előírt értesítések megtételére sor kerül, a megállapodás következő részeit a megállapodás hatálybalépéséig ideiglenesen alkalmazni kell az Unió és a Kazah Köztársaság között, de csak annyiban, amennyiben uniós hatáskörbe tartozó kérdéseket érintenek, ideértve a közös kül- és biztonságpolitika kidolgozására és végrehajtására vonatkozó uniós hatáskörbe tartozó kérdéseket is:

               a)

               I. cím;

               b)

               II. cím: 4., 5., 9. és 10. cikk;

               c)

               III. cím (kivéve az 56. és 58. cikket, valamint a 62. cikket, amennyiben utóbbi a szellemi tulajdonjogok büntetőjogi érvényesítésére vonatkozik, továbbá kivéve a 147. cikket).
               A 141. cikk ideiglenes alkalmazása nem érinti a tagállamok nemzetközi jognak megfelelő, az alternatív szénhidrogénforrásokra vonatkozó szuverén jogait, ideértve az Egyesült Nemzetek Szervezete 1982. évi tengerjogi egyezményében foglalt jogaikat és kötelezettségeiket;

               d)

               IV. cím: 5., 6. és 7. fejezet (kivéve a 210. cikk c) pontját és a 212. cikk b), f), g), h) és i) pontját), valamint a 12. és 15. fejezet;

               e)

               V. cím: 235. cikk és 238. cikk (kivéve a (2) és (3) bekezdést);

               f)

               VI. cím: 5. és 9. fejezet;

               g)

               VII. cím;

               h)

               VIII. cím (amennyiben az említett cím rendelkezéseinek kizárólagos célja a megállapodás ideiglenes alkalmazásának biztosítása);

               i)

               IX. cím (kivéve a 218. cikk (7) bekezdését, amennyiben az említett cím rendelkezéseinek kizárólagos célja a megállapodás e cikkel összhangban történő ideiglenes alkalmazásának biztosítása);

               j)

               I–VII. melléklet, valamint a vámügyekben történő kölcsönös közigazgatási segítségnyújtásról szóló jegyzőkönyv.

         (2)   A Tanács Főtitkársága közzéteszi a megállapodás ideiglenes alkalmazásának kezdő időpontját az Európai Unió Hivatalos Lapjában.
   4. cikk
   Ez a határozat az elfogadását követő napon lép hatályba.

      Kelt Luxembourgban, 2015. október 26-án.

            a Tanács részéről

            az elnök

         F. MOGHERINI


title: 2012/521/EU: A tagállamok kormányai képviselőinek határozata ( 2012. szeptember 20. ) a Bíróság egy bírájának kinevezéséről

text:
               27.9.2012

               HU

               Az Európai Unió Hivatalos Lapja

               L 259/5

         A TAGÁLLAMOK KORMÁNYAI KÉPVISELŐINEK HATÁROZATA
   (2012. szeptember 20.)
   a Bíróság egy bírájának kinevezéséről
   (2012/521/EU)
   AZ EURÓPAI UNIÓ TAGÁLLAMAI KORMÁNYAINAK KÉPVISELŐI,
   tekintettel az Európai Unióról szóló szerződésre és különösen annak 19. cikkére,
   tekintettel az Európai Unió működéséről szóló szerződésre és különösen annak 253. és 255. cikkére,
   mivel:

               (1)

               A Bíróság tizennégy bírájának és négy főtanácsnokának hivatali ideje 2012. október 6-án lejár. A 2012. október 7. és 2018. október 6. közötti időszakra ezért tizennégy bírát és négy főtanácsnokot kell kinevezni a Bíróság tagjává.

               (2)

               A tagállamok kormányainak képviselői a 2012/244/EU határozattal (1)2012. április 25-én tizenegy bírát és három főtanácsnokot neveztek ki a Bíróság tagjává a 2012. október 7. és 2018. október 6. közötti időszakra. A tagállamok kormányainak képviselői a 2012/345/EU határozattal (2)2012. június 20-án két bírát és egy főtanácsnokot neveztek ki a Bíróság tagjává ugyanezen időszakra.

               (3)

               A Bíróság bíráinak és főtanácsnokainak részleges megújítását kiegészítendő, a tagállamok kormányai képviselőinek további egy bírát kell kinevezniük a betöltésre váró helyre.

               (4)

               A Bíróság megüresedett bírói helyének betöltésére javasolt személy Anthony BORG BARTHET.

               (5)

               Az Európai Unió működéséről szóló szerződés 255. cikke által létrehozott bizottság véleményt nyilvánított Anthony BORG BARTHET-nek a bírói feladatok Bíróságnál történő ellátására való alkalmasságáról,

         ELFOGADTÁK EZT A HATÁROZATOT:
   1. cikk
   A tagállamok kormányainak képviselői a 2012. október 7. és 2018. október 6. közötti időszakra Anthony BORG BARTHET-t a Bíróság bírájává nevezik ki.
   2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2012. szeptember 20-án.

            az elnök

         K. KORNELIOU

      (1)  HL L 121., 2012.5.8., 21. o.

      (2)  HL L 169., 2012.6.29., 60. o.


title: 2005/230/EK: A Politikai és Biztonsági Bizottság Proxima/3/2005 határozata (2005. március 4.) az Európai Uniónak Macedónia Volt Jugoszláv Köztársaságban (FYROM) folytatott rendőri missziója (EUPOL Proxima) tekintetében a hozzájáruló felek bizottsága létrehozásáról

text:
               18.3.2005

               HU

               Az Európai Unió Hivatalos Lapja

               L 72/25

      A POLITIKAI ÉS BIZTONSÁGI BIZOTTSÁG PROXIMA/3/2005 HATÁROZATA

   (2005. március 4.)
   az Európai Uniónak Macedónia Volt Jugoszláv Köztársaságban (FYROM) folytatott rendőri missziója (EUPOL Proxima) tekintetében a hozzájáruló felek bizottsága létrehozásáról
   (2005/230/EK)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 25. cikke harmadik bekezdésére,
   tekintettel az Európai Uniónak Macedónia Volt Jugoszláv Köztársaságban folytatott rendőri missziójáról (EUPOL Proxima) szóló, 2004. november 22-i 2004/789/KKBP tanácsi együttes fellépésre (1) és különösen annak 9. cikke hetedik bekezdésére,
   mivel:

               (1)

               A 2004/789/KKBP együttes fellépés 9. cikkének (7) bekezdése szerint a Tanács felhatalmazta a Politikai és Biztonsági Bizottságot (PBB), hogy meghozza az Európai Uniónak Macedónia Volt Jugoszláv Köztársaságban (FYROM) folytatott rendőri missziója (EUPOL Proxima) tekintetében a hozzájáruló felek bizottsága létrehozásához szükséges megfelelő határozatokat.

               (2)

               Az Európai Tanács 2001. június 15–16-i göteborgi ülésén elfogadott következtetései megállapították a harmadik államok rendőri missziókhoz történő hozzájárulásának irányadó elveit és szabályait. A Tanács 2002. december 10-én (2) jóváhagyta „A nem EU-tagállamoknak az EU polgári válságkezelési műveleteiben való részvételére vonatkozó konzultációkat és szabályokat”, amelyek továbbfejlesztették a harmadik államok polgári válságkezelési műveletekben való részvételének szabályait, beleértve a hozzájáruló felek bizottságának létrehozását.

               (3)

               A hozzájáruló felek bizottsága kulcsszerepet fog játszani a misszió napi irányításában; ez a bizottság lesz az a fő fórum, ahol a misszió napi irányításához kapcsolódó valamennyi probléma megvitatásra kerülhet; a misszió politikai és stratégiai irányítását gyakorló Politikai és Biztonsági Bizottság figyelembe veszi a hozzájáruló felek bizottsága által kifejtett nézeteket,

         A KÖVETKEZŐKÉPPEN HATÁROZOTT:
   1. cikk
   A bizottság létrehozása
   Az Európai Uniónak Macedónia Volt Jugoszláv Köztársaságban folytatott rendőri missziója (EUPOL Proxima) tekintetében létrejön a hozzájáruló felek bizottsága (a továbbiakban: HFB).
   2. cikk
   Feladatok
   (1)   A HFB kifejtheti nézeteit, amelyeket a művelet politikai és stratégiai irányítását gyakorló Politikai és Biztonsági Bizottság figyelembe vesz.
   (2)   A HFB feladatmeghatározását „A nem EU-tagállamoknak az EU polgári válságkezelési műveleteiben való részvételére vonatkozó konzultációk és szabályok” állapították meg.
   3. cikk
   Összetétel
   (1)   Valamennyi EU-tagállam jogosult részt venni a HFB megbeszélésein, de a misszió napi irányításában csak a hozzájáruló államok vesznek részt.
   A misszióban részt vevő harmadik államok képviselői jelen lehetnek a HFB ülésein. Az Európai Bizottság képviselője szintén jelen lehet a HFB ülésein.
   (2)   A HFB a rendőri misszió vezetőjétől rendszeres tájékoztatást kap.
   4. cikk
   Az elnök
   A misszió során a HFB elnöki tisztét, a fent említett, konzultációkról és szabályokról szóló dokumentummal összhangban a főtitkár/főképviselő képviselője tölti be, az elnökséggel szoros együttműködésben.
   5. cikk
   Ülések
   (1)   A HFB-t az elnök rendszeresen összehívja. A körülményektől függően az elnök saját kezdeményezésére vagy bármely részt vevő állam képviselőjének kérésére rendkívüli ülést hívhat össze.
   (2)   Az elnök az ülést megelőzően körbeküldi az ülés tervezett napirendjét és az üléshez kapcsolódó anyagokat. Az elnök felel a bizottság megbeszélésein elért eredményeknek a Politikai és Biztonsági Bizottsághoz való továbbításáért.
   6. cikk
   Titoktartás
   (1)   A HFB üléseire és eljárási rendjére a Tanács biztonsági szabályzatát kell alkalmazni. A HFB képviselőinek különösen rendelkezniük kell a megfelelő biztonsági átvilágítással.
   (2)   A HFB tanácskozásaira a szakmai titoktartási kötelezettség vonatkozik.
   7. cikk
   Hatálybalépés
   Ez a határozat az elfogadásának napján lép hatályba.

      Kelt Brüsszelben, 2005. március 4-én.

            a Politikai és Biztonsági Bizottság részéről

            az elnök

         P. DUHR

      (1)  HL L 348., 2004.11.24., 40. o. A 2005/142/KKBP együttes fellépéssel (HL L 48., 2005.2.19., 45. o.) módosított együttes fellépés.

      (2)  2002. december 13-i 15203/1/02 REV 1 dokumentum.


title: 2011/475/EU: A Tanács határozata ( 2011. július 22. ) az Európai Unió és a Libériai Köztársaság közötti, az erdészeti jogszabályok végrehajtásáról, az erdészeti irányításról és a fatermékek Európai Unióba irányuló kereskedelméről szóló önkéntes partnerségi megállapodásnak az Unió nevében történő aláírásáról

text:
               28.7.2011

               HU

               Az Európai Unió Hivatalos Lapja

               L 196/2

         A TANÁCS HATÁROZATA
   (2011. július 22.)
   az Európai Unió és a Libériai Köztársaság közötti, az erdészeti jogszabályok végrehajtásáról, az erdészeti irányításról és a fatermékek Európai Unióba irányuló kereskedelméről szóló önkéntes partnerségi megállapodásnak az Unió nevében történő aláírásáról
   (2011/475/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 207. cikke (3) bekezdésének első albekezdésére, összefüggésben a 218. cikk (5) bekezdésével,
   tekintettel az Európai Bizottság javaslatára,
   mivel:

               (1)

               2003 májusában a Bizottság elfogadta a Tanácsnak és az Európai Parlamentnek címzett, „Az erdészeti jogszabályok végrehajtása, irányítás és kereskedelem (FLEGT) – Javaslat uniós cselekvési tervre” című közleményt, amely az illegális fakitermelés kezelését célzó intézkedéseket sürgetett a fakitermelő országokkal kialakított önkéntes partnerségi megállapodások útján. A Tanács 2003 októberében következtetéseket fogadott el a cselekvési tervről (1), az Európai Parlament pedig 2005. július 11-én fogadott el állásfoglalást (2) e témában.

               (2)

               2005. december 5-én a Tanács felhatalmazta a Bizottságot, hogy partnerségi megállapodásra irányuló tárgyalásokat kezdjen az erdészeti tárgyú jogszabályok végrehajtásával, az erdészeti irányítással és kereskedelemmel (FLEGT) kapcsolatos uniós cselekvési terv végrehajtása érdekében.

               (3)

               2005. december 20-án a Tanács elfogadta a 2173/2005/EK rendeletet (3), amely FLEGT engedélyezési rendszert hozott létre az Unióba irányuló faanyagimport tekintetében azon országok vonatkozásában, amelyekkel az Unió önkéntes partnerségi megállapodást kötött.

               (4)

               A Libériai Köztársasággal folytatott tárgyalások lezárultak, és 2011. május 9-én parafálták az Európai Unió és a Libériai Köztársaság közötti, az erdészeti jogszabályok végrehajtásáról, az erdészeti irányításról és a fatermékek Európai Unióba irányuló kereskedelméről szóló önkéntes partnerségi megállapodást (a továbbiakban: a megállapodás).

               (5)

               A megállapodást alá kell írni,

         ELFOGADTA EZT A HATÁROZATOT:
   1. cikk
   Az Európai Unió Tanácsa ezennel felhatalmazást ad Európai Unió és a Libériai Köztársaság közötti, az erdészeti jogszabályok végrehajtásáról, az erdészeti irányításról és a fatermékek Európai Unióba irányuló kereskedelméről szóló önkéntes partnerségi megállapodás (a továbbiakban: a megállapodás) Európai Unió nevében történő aláírására, figyelemmel az említett megállapodás megkötésének feltételére (4).
   2. cikk
   A Tanács elnöke felhatalmazást kap arra, hogy kijelölje a megállapodás Európai Unió nevében történő aláírására jogosult személyt vagy személyeket.
   3. cikk
   Ez a határozat elfogadásának napján lép hatályba.

      Kelt Brüsszelben, 2011. július 22-én.

            a Tanács részéről

            az elnök

         M. DOWGIELEWICZ

      (1)  HL C 268., 2003.11.7., 1. o.

      (2)  HL C 157. E, 2006.7.6., 482. o.

      (3)  HL L 347., 2005.12.30., 1. o.

      (4)  A megállapodás szövegét a megkötéséről szóló határozattal együtt teszik majd közzé.